OpenLLM-France/wikimedia huggingface dataset:
# Eleccions regionals de Sardenya de 2009

Les eleccions regionals per a renovar el Consell Regional de Sardenya i per a escollir el president de Sardenya se celebraren a dues voltes el 15 i el 16 de febrer de 2009, celebrades anticipadament per la dimissió del president Renato Soru. Els resultats foren:
| Candidats | vots | % | Elegits | Escons | Partits | vots | % | Elegits | Escons | dif.2004 |
| Ugo Cappellacci (Poble de la Llibertat) | 502.084 | 51,9 | 9 | 53 | Poble de la Llibertat | 246.369 | 30,2 | 25 | 31 | +12 |
| Ugo Cappellacci (Poble de la Llibertat) | 502.084 | 51,9 | 9 | 53 | Unió de Centre | 73.760 | 9,0 | 7 | 8 | +1 |
| Ugo Cappellacci (Poble de la Llibertat) | 502.084 | 51,9 | 9 | 53 | Riformatori Sardi | 55.404 | 6,8 | 5 | 6 | +2 |
| Ugo Cappellacci (Poble de la Llibertat) | 502.084 | 51,9 | 9 | 53 | Partit Sard d'Acció | 34.990 | 4,3 | 4 | 5 | +3 |
| Ugo Cappellacci (Poble de la Llibertat) | 502.084 | 51,9 | 9 | 53 | Sardegna Unita | 28.450 | 3,5 | 2 | 2 | = |
| Ugo Cappellacci (Poble de la Llibertat) | 502.084 | 51,9 | 9 | 53 | Insieme per le Autonomie | 18.376 | 2,3 | 1 | 1 | +1 |
| Renato Soru (Soru Presidente) ►sortint | 415.600 | 42,9 | 1 | 27 | Partito Democratico | 202.067 | 24,8 | 18 | 19 | -20 |
| Renato Soru (Soru Presidente) ►sortint | 415.600 | 42,9 | 1 | 27 | Itàlia dels Valors | 41.138 | 5,0 | 3 | 3 | +2 |
| Renato Soru (Soru Presidente) ►sortint | 415.600 | 42,9 | 1 | 27 | Rifondazione Comunista | 25.778 | 3,2 | 2 | 2 | -4 |
| Renato Soru (Soru Presidente) ►sortint | 415.600 | 42,9 | 1 | 27 | Rossomori | 20.769 | 2,5 | 1 | 1 | +1 |
| Renato Soru (Soru Presidente) ►sortint | 415.600 | 42,9 | 1 | 27 | Partit dels Comunistes Italians | 15.597 | 1,9 | 1 | 1 | = |
| Renato Soru (Soru Presidente) ►sortint | 415.600 | 42,9 | 1 | 27 | La Sinistra per la Sardegna | 13.391 | 1,6 | 1 | 1 | +1 |
| Gavino Sale | 29.640 | 3,1 | - | - | Indipendèntzia Repùbrica de Sardigna | 16.868 | 2,1 | - | - | - |
| Peppino Balia | 15.037 | 1,6 | - | - | Partito Socialista | 19.044 | 2,3 | - | - | -4 |
| Gianfranco Sollai | 5.316 | 0,6 | - | - | Unidade Indipendentista | 3.666 | 0,5 | - | - | - |
| Total | 967.677 | 100,0 | 10 | 80 | | 815.667 | 100,0 | 70 | 80 | -5 |

## Referències

* ↑ «Risultati riassuntivi» (en italià). Regione Autonoma de Sardegna, 2009. Arxivat de l'original el 2009-03-06. [Consulta: 26 desembre 2012].
# Antineuràlgic

Un antineuràlgic és un medicament que combat la neuràlgia.

## Plantes amb efecte antineuràlgic

* La tora blava, per l'alta toxicitat de l'aconitina, un verí mortal adhúc en petites dosis, ja no es fa servir.
* El gelsemi
* El card marià

## Referències

* ↑ Antineuràlgic. Gran enciclopèdia catalana
* ↑ «Aconitin Merck». Pharmakoteka: base de dades de medicaments antics. Museu de la Farmàcia Catalana & Universitat de Barcelona. [Consulta: 24 juny 2023].
# Susan Hoecke

Susan Hoecke (Berlín, 23 de juliol de 1981) és una actriu alemanya. És coneguda per la seva participació com a actriu en el fulletó alemany Sturm der liebe.

## Biografia

Susan ha participat als concursos de bellesa Miss Alemanya i Miss Món. Entre els seus papers com a actriu el de Viktoria Tarrasch, en el fulletó Sturm der liebe, on el seu personatge va entrar en el repartiment el 2007 (episodi 9) i va sortir el maig del 2009.
El 31 maig de 2008, a Nola (Ciutat metropolitana de Nàpols), juntament amb Martin Gruber (Felix Tarrasch), rep, per la interpretació a Sturm der liebe, un reconeixement especial en l'àmbit del Premi Napoli Cultural Classic, lliurat per Lorenzo Patanè, que també rep el premi.
El 2009 roda, entre d'altres, el telefilm Utta Danella - Was ich an die liebe, en el repartiment del qual hi ha Martin Gruber.

## Filmografia

* 18 - Allein unter Mädchen – sèrie TV, 20 episodis (2004-2007)
* Sex Up - Ich könnt#' schon wieder, dirigida per Florian Gärtner – pel·lícula TV (2005)
* Verliebt en Berlin – serial TV (2005)
* Sturm der Liebe – serial TV, 72 episodis (2007-2009)
* Der Lehrer – sèries TV, 4 episodis (2009)
* Utta Danella - Wachgeküsst (2011)
* Rosamunde Pilcher - Una causa persa (Rosamunde Pilcher: Anwälte küsst man nicht), dirigida per Michael Keusch (2014)
* Alarm für Cobra 11 – Die Autobahnpolizei – sèrie TV, 6 episodis (2015)
* Inga Lindström – A les lieben Elin, dirigida per Ulli Baumann (2016)
* Triple Ex – sèrie TV, 7 episodis (2017)
* En aller Freundschaft – sèrie TV, 5 episodis (2017)
* Bettys Diagnose – sèrie TV, 1 episodi (2017)

## Referències

* ↑ «Nola - Premio Napoli Cultural Classic 2008». Arxivat de l'original el 2 agost 2012. [Consulta: 16 gener 2010].
* ↑ «Utta Danella - Was ich an Die liebe».
# Hanja

Hanja és el nom coreà per als caràcters xinesos; més específicament es refereix als caràcters xinesos que es van adoptar i incorporar a la llengua coreana amb la fonètica coreana. Hanja-mal o hanja-eo es refereix a les paraules que es poden escriure en hanja, mentre que hanmun (한문, 漢文) es refereix a l'escriptura xinesa clàssica. Atès que el hanja mai no es va reformar substancialment, els caràcters són pràcticament idèntics als caràcters tradicionals xinesos. Tot i que va ser una forma d'escriptura important en l'Antiguitat, en l'actualitat no se'n fa ús per a escriure les paraules coreanes autòctones; de fet, fins i tot es tendeix a utilitzar l'alfabet coreà, el hangul per a escriure les paraules d'origen xinès.

## Referències

* ↑ Coulmas, Florian. The writing systems of the world. Oxford: Wiley-Blackwell, 1991, p. 116. ISBN 978-0-631-18028-9.
# Sachsenhausen

«Sachsenhausen» té aquests significats:
* Sachsenhausen (Oranienburg), barri d'Oranienburg, Alemanya.
* Camp de concentració de Sachsenhausen, camp de concentració
* Sachsenhausen (Frankfurt), barri de Frankfurt del Main, Alemanya.
* Sachsenhausen (Turíngia), municipi del districte de Weimarer Land
# Arrah

* Per a altres significats, vegeu «Arrah (desambiguació)».
Arrah (hindi: अर्राह) és una ciutat i corporació municipal del districte de Bhojpur a la divisió de Patna de l'estat de Bihar, Índia. És la capital del districte i es troba prop de la confluència del Ganges i el Sone, a uns 50 km de Patna. La seva població és de 203.395 habitants (2001).

## Història

És una ciutat antiga on el jainisme va agafar força; dotzenes de temples jainistes es troben a la ciutat. Sota els britànics fou capital d'una subdivisió i del districte de Shahabad, a Bengala amb una població el 1881 de 42.998 habitants (3/4 hindús i 1/4 musulmans). Prop de la ciutat es va lliurar la batalla de Buxar (octubre de 1764) entre Mir Kasim, nawab de Bengala, amb el suport de l'emperador Shah Alam II i de Shudja al-Dawla, nawab d'Oudh, d'una part, i els britànics de l'altra; la victòria dels darrers fou decisiva per establir el poder britànica a l'Índia. En la rebel·lió de 1857, una dotzena d'anglesos i 50 sikhs dirigits per Herwald Wake, van resistir heroicament contra els amotinats dirigits per Kuar Singh a dos edificis (coneguts com les cases dels jutges) del 27 de juliol al 3 d'agost, fins que van rebre ajut de Vincent Eyre. Els rebels van saquejar la ciutat. Modernament hi ha un enfrontament de castes amb les superiors donant suport al Ranvir Sena i les inferiors a la guerrilla comunista.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Alpha (motocicleta)

Alpha fou una marca catalana de motocicletes, motocarros i tricicles fabricats a Barcelona per Nil Massó i Miró entre 1924 i 1957.

## Història

Nil Massó, antic pilot de motociclisme, va començar el 1924 a fabricar motocicletes i tricicles de repartiment, equipant-los amb motors de dos temps fabricats per Villiers i DKW de 175 i 250 cc. Aviat, Alpha, esdevingué un dels principals fabricants catalans de motocicletes anteriors a la guerra civil espanyola, destacant-ne la bellesa estètica dels seus productes. Acabada la guerra, com molts altres fabricants es dedicà a la reconstrucció de màquines procedents de l'exèrcit i a la construcció de motors auxiliars per a bicicletes.

### MV Alpha

Entre 1949 i 1951, fabricà sota llicència les MV Alpha italianes de 98 i 125 cc. El 1951, la mecànica d'aquesta marca es va tornar més complexa i la demanda en va augmentar, veient-se incapaços de respondre-hi els tallers Alpha (per la seva manca de recursos), amb la qual cosa no pogueren donar continuïtat a la llicència MV. Entrà en joc aleshores la factoria Avello, amb una fàbrica de torns, fressadores i altra maquinària de complexa tecnologia, molt ben preparada. Les seves instal·lacions eren al barri de Natahoyo de Gijón (Astúries), on varen començar a fabricar sota la marca MV Avello i més tard ja com a MV Agusta.

### Darrers temps

La pèrdua de la llicència de MV propicià l'inici del declivi dels tallers Alpha. El 1953, encara varen col·laborar en la construcció de les Evycsa amb motors FITA de quatre temps, però finalment la marca va desaparèixer el 1957. Les seves darreres realitzacions foren un tricicle de repartiment (equipat amb motors OSSA i Hispano Villiers) i una motocicleta de 175 cc lleugera, inspirada en la BSA Bantam.

## Vegeu també

* MV Agusta

## Referències

* 1 2 3 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 305. ISBN 84-920886-5-6.
* ↑ Merlos, Josep lluís. «MV Alpha Avello Agusta: les italianes fetes aquí». motor.ara.cat. Ara, 15-08-2019. [Consulta: 17 juny 2020].
* ↑ Orengo, Joan Carles; Herreros, Francisco. «Alpha». A: Soler, Cristina (coord.). La moto catalana. 1905-2010, Història d'una indústria capdavantera (Guia de l'exposició del Museu de la Moto de Barcelona). Bassella: Fundació Museu de la Moto Mario Soler, agost 2011, p. 13. D.L. B 29846-2011.
* ↑ «La moto als Països Catalans». Fricandó motarra, 03-10-2008. [Consulta: 7 novembre 2010].
# Iranarpia

Iranarpia és un gènere d'arnes de la família Crambidae.

## Taxonomia

* Iranarpia albalis (Amsel, 1961)
* Iranarpia silacealis (Amsel, 1951)

## Referències

* ↑ «GlobIZ search». Global Information System on Pyraloidea. [Consulta: 6 gener 2019].
# Emanuel Kišerlovski

Emanuel Kišerlovski (Čačak, 3 d'agost de 1984) és un ciclista croat, professional des del 2009 i actualment a l'equip Meridiana Kamen. En el seu palmarès destaca el Campionats de Croàcia en ruta de 2002.
El seu germà Robert també s'ha dedicat al ciclisme professionalment.

## Palmarès

* 2005
** Campió de Croàcia sub-23 en ruta
* 2006
** Campió de Croàcia sub-23 en contrarellotge
* 2015
** Campió de Croàcia en ruta

## Enllaços externs

* Fitxa a siteducyclisme.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Antoni Pasqual Abad

Antoni Pasqual Abad va ser un litògraf i gravador valencià del segle xix. Va néixer a Alcoi en 1809 i va morir a València en 1882.
Va ser deixeble de l'Acadèmia de San Carlos de València, on va estudiar dibuix i gravat. Quan la reina Maria Cristina va declarar lliure la professió de la litografia, es va traslladar a la seva Alcoi natal, on va ser el primer valencià a treballar boix, pedra i planxa. Va provar d'instal·lar una fàbrica de paper de fumar, però va fracassar, per la qual cosa en 1839 es va establir a València.
Va realitzar les làmines de l'Antic i Nou Testament editats per Vicent Boix en 1841, així com una edició de Guzmán de Alfarache (1843-46). Va ser membre de la Societat Econòmica d'Amics del País. En les exposicions regionals de 1845 i 1851 va ser premiat pels seus avenços en la litografia i en la fabricació de teles per a ventalls. Va exposar en l'exposició universal de Londres de 1851. Va presentar un projecte d'impressió i edició d'un pla de la ciutat de València, que li va valdre ser nomenat litògraf de l'Ajuntament de València.
És considerat també un dels millors ventallers valencians. També va il·lustrar auques. Altres obres seves són La psiquis (1840) i la Galeria pintoresca (1847). També es coneixen algunes litografies de sants i verges.
# Ali Paixà Mubarak

Ali Pasha Mubarak (Birinbal, 1823 - El Caire, 14 de novembre de 1893) fou un escriptor i polític egipci.
Va estudiar a Bulak i el 1844 va ocupar el seu primer càrrec a la missió egípcia a França enviada per Muhammad Alí on va rebre formació d'enginyer militar. A la tornada a Egipte el 1850 va rebre el favor del kediv i va ocupar diversos càrrecs administratius importants a l'exèrcit i civils i va arribar a ministre; va introduir reformes i va fer obres públiques no sempre amb el resultat esperat, durant el govern d'Isma'il Pasha establint la Biblioteca Nacional d'Egipte Dar Al-Kutub el 1870, i el 1880 va fundar l'escola de professors Dar Al-Ulum per proveir de professors en àran a les escoles. En el seu darrer ministeri d'Educació, al gabinet de Riyad Pasha a partir de 1888 va cometre tants errors que va haver de dimitir el 1891 sota indicació de Sir Alfred Milner (després Lord Milner) i va morir dos anys després.
Va escriure manuals per les escoles. La seva obra principal fou el Khitab al-djadida al-tawfikiyya amb descripcions d'Alexandria i el Caire, biografies d'homes cèlebres nascuts a aquestes dues ciutats i altres temes.

## Referències

* ↑ Eternal Egypt, National Library and Archives

## Enllaços externs

* Al-Ahram Weekly, When looks don't count Arxivat 2009-01-18 a Wayback Machine.

## Bibliografia

* (anglès) Heyworth-Dunne, History of Education un Egypt
# Sinpo

Sinpo (신포시) és una ciutat portuària situada en la costa del Mar del Japó, en la província de Hamgyong del Sud, a Corea del Nord. En la ciutat resideixen aproximadament 158.000 persones. La temperatura mínima és de -4.1 graus al gener i la temperatura màxima és de 22.6 graus a l'agost. Cauen anualment a la ciutat 688 litres de mitjana per metre quadrat. En la ciutat s'ha desenvolupat una important indústria pesquera, i s'ha desenvolupat una important aqüicultura. A la ciutat hi ha cooperatives pisciculturals i una oficina central d'aqüicultura.
# Arradon

Arradon (en bretó Aradon) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 5.126 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | - | 1092 | - | 1364 | - | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | 1470 | - | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1889 | - | - | - | 1609 | - | 1782 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1653 | 1776 | 2911 | 3706 | 4317 | 4719 | 5125 | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1955-1971 | Ferdinand Loysel | |
| 1971-1995 | François Jarlegan | |
| 1995-2008 | André Gall | PS |
| 2008- | Dominique Mourier | Divers gauche |
# Iranun

Els iranuns són un poble musulmà que viu principalment a la província de Maguindanao a Mindanao, a la vora de la badia d'Illana i les zones costaneres prop de la ciutat de Cotabato; es troben també alguns iranuns a Lanao del Nord i Zamboanga del sud. Es creu que els ilanun de Malàisia són descendents dels iranuns que haurien emigrat cap allí vers el 1850.
El nombre d'iranuns és reduït (uns quinze mil). Estan emparentats amb els maguindanaos i maranaos i les tres llengües estan classificades dins el grup de llengües danao. La llengua dels iranun es diu iranun o ilanun.
La seva ocupació principal és la pesca, ja que viuen en zones costaneres; una part es dedica al comerç. Les comunitats petites conserven la llei basada en els costums; cada comunitat està governada per un cap que actua de mediador en els conflictes.
La seva resistència al cristianisme és tan notable que al dia d'avui no es coneix un sol cas d'un iranun cristià. Però d'altra banda el seu islam està influït per pràctiques animistes i la creença que essers sobrenaturals habiten en els objectes animats o no.

## Referències

* ↑ (en anglès) Philippine Journal of Linguistics, vol. 27-28, 1996, pàg. 145.
# Sphecius

Sphecius és un gènere d'himenòpters apòcrits de la família Crabronidae. Són predadors grans i solitaris que nien en el sòl. Cacen cicàdids (cigales) per alimentar a les seves cries. Les paralitzen amb el seu agulló. Hi ha al voltant de 20 espècies al món. La major diversitat es troba en el nord d'Àfrica i a Àsia central.
A l'Amèrica del Nord se'n diu "cicada killers", que vol dir "assassines de cigales". Aquest nom es refereix especialment a les de l'espècie S. speciosus per bé que també inclou de vegades els gèneres relacionats Liogorytes de Sud-amèrica i Exeirus d'Austràlia.
Altres espècies de la tribu Gorytini també s'especialitzen a caçar membres de Cicadomorpha.

## Taxonomia

* Sphecius antennatus (Klug, 1845) (Europa Sud i Est, Pròxim Orient, Àsia central)
* Sphecius citrinus Arnold, 1929 (Àfrica del Sud)
* Sphecius claripennis Morice, 1911 (Àfrica del Nord)
* Sphecius conicus (Germar, 1817) (Península Balcànica, Kazakhstan, Turquia, Grècia)
** Sphecius conicus creticus de Beaumont, 1965 (Creta)
** Sphecius conicus syriacus (Klug, 1845) (Síria a la Xina)
* Sphecius convallis Patton, 1879 (Mèxic: Baja California, Chihuahua, Jalisco, Nuevo León, Querétaro, San Luis Potosí, Sinaloa, Sonora; USA: Arizona, Califòrnia, Colorado, Idaho, Nou Mèxic, Nevada, Oregon, Texas, Utah, Washington)
* Sphecius grandidieri (de Saussure, 1887) (Madagascar)
* Sphecius grandis (Say, 1823) (Costa Rica; Mèxic: Baja California, Chihuahua, Jalisco, Nuevo León, Tamaulipas, Yucatán; Nicaragua; USA: Arizona, Califòrnia, Colorado, Idaho, Kansas, Nebraska, Nou Mèxic, Nevada, Oklahoma, Oregon, Texas, Utah, Washington)
* Sphecius hemixanthopterus Morice, 1911 (Algeria)
* Sphecius hogardii (Latreille, 1806) (Bahamas, Illes Caiman, Cuba, República Dominicana, Jamaica, Florida)
** Sphecius hogardii bahamas Krombein, 1953 (Bahames)
* Sphecius intermedius Handlirsch, 1895 (Algèria)
* Sphecius lutescens (Radoszkowski, 1877) (Àsia central)
* Sphecius malayanus Handlirsch, 1895 (Indonèsia: Timor, Sumbava)
* Sphecius milleri R.Turner, 1915 (Zàmbia)
** Sphecius milleri aurantiacus Arnold, 1940 (Etiòpia)
* Sphecius nigricornis (Dufour, 1838) (Europa Sud i Central, Àfrica del Nord)
* Sphecius pectoralis (F.Smith, 1856) (Austràlia)
* Sphecius persa Gussakovskij, 1933 (Iran, Afganistan)
* Sphecius quartinae (Gribodo, 1884) (Guinea, Somàlia)
* Sphecius schulthessi Roth, 1951 (Àfrica del Nord)
* Sphecius speciosus (Drury, 1773) (Amèrica Central i Amèrica del Nord: Hondures a Canadà)
* Sphecius spectabilis (Taschenberg, 1875) (Brasil, Argentina)
* Sphecius uljanini (Radoszkowski, 1877) (Kazakhstan, Turkmenistan, Iran)
# Sinoïta

La sinoïta és un mineral de la classe dels elements natius. El seu nom reflecteix la seva composició de silici (Si), nitrogen (N) i oxigen (O).

## Classificació

La sinoïta es troba classificada en el grup 1.DB.10 segons la classificació de Nickel-Strunz (1 per a Elements; D per a Carburs i nitrurs no metàl·lics i B per a Nitrurs no metàl·lics; el nombre 10 correspon a la posició del mineral dins del grup). En la classificació de Dana el mineral es troba al grup 1.3.9.1 (1 per a Elements natius i aliatges i 3 per a Semi-metalls i no metalls; 9 i 1 corresponen a la posició del mineral dins del grup).

## Característiques

La sinoïta és un mineral de fórmula química Si₂N₂O. Cristal·litza en el sistema ortoròmbic. És incolor i la seva lluïsor és vítria.

## Formació i jaciments

S'ha descrit en Europa, Àfrica, Àsia, Austràlia i a l'Antàrtida.

## Referències

* 1 2 3 4 5 Sinonite (anglès)
* ↑ Ohashi, Masayoshi; etal «Solid Solubility of Aluminum in O'-SiAlON». J. Am. Ceram. Soc., 76, 8, 1993, pàg. 2112–2114. DOI: 10.1111/j.1151-2916.1993.tb08343.x.

## Bibliografia

* Andersen, C.A., Keil, K., and Mason, B. (1964) Sinoite oxynitride: A meteoritic mineral. Science: 146: 256-257.
* Idrestedt, I. and Brosset, C. (1964) Structure of Si₂N₂O. Acta Chemica Scandinavica: 18: 1879-1886.
* Brosset, C. and Idrestedt I. (1964) Structure of silicon oxynitride, Si2N2O. Nature: 201: 1211.
* American Mineralogist (1965): 50: 521.
* Keil, K. and Andersen, C.A. (1965a) Occurrences of sinoite, Si₂N₂O, in meteorites. Nature: 207: 745.
* Keil, K. and Andersen, C.A. (1965b) Electron microprobe study of the Jajh deh Kot enstatite chondrite. Geochimica et Cosmochimica Acta: 29: 621-632.
* Srinivasa, S.R., Cratz, L., Jorgensen, J.D., Worlton, T.G., Beyerlein, R.A., and Billy, M. (1977) High-pressure neutron diffraction study of Si₂N₂O. Journal of Applied Crystallography: 10: 167-171.
* Khodakovsky, I.L. and Petaev, M.I. (1981) Thermodinamicheskie svoict va I usloviya obrazovaniya osbornita, sinoita i karlsbergita v meteoritakh. Geokhimiya: 3: 329-340.
* Mirgorodsky, A.P., Baraton, M.I., and Quintard, P. (1989) Lattice dynamics of silicon oxynitride, Si₂N₂O: vibrational spectrum, elastic and piezoelectric properties. Journal of Physics: Condensed Matter: 1: 10053-10066.
* Sjberg, J., Helgesson, G., and Idrestedt, I. (1991) Refinement of the structure of Si₂N₂O. Acta Crystallographica: C 47: 2438-2441.
* Li, Y.L., Zheng, F., Liang, Y., Ma, X.F., Cui, S.J., and Ishigaki, T. (2001) Reaction and formation of crystalline silicon oxynitride in Si-O-N systems under solid high pressure. Journal of American Ceramic Society: 84: 875-877.
* Kroll, P. and Milko, M. (2003) Theoretical investigation of the solid state reaction of silicon nitride and silicon dioxide forming silicon oxynitride (SiN₂O) under pressure. Zeitschrift für anorganische und allgemeine Chemie: 629: 1737-1750.
* Sekine, T., He, H., Kobayashi, T., and Shibata, K. (2006) Sinoite (Si₂N₂O) shocked at pressures of 28 to 64 GPa. American Mineralogist: 91: 463-466.
# Arrigo Sacchi

Arrigo Sacchi (Fusignano, Itàlia, 1 d'abril de 1946) és un exfutbolista i entrenador italià. Va ser entrenador de la selecció de futbol d'Itàlia amb la qual va aconseguir el subcampionat del món l'any 1994.

## Trajectòria

Es va iniciar com a futbolista en la posició de defensa, si bé mai va jugar al futbol com a professional. Durant la seva trajectòria com a entrenador va destacar especialment en el seu pas pel AC Milan amb qui va aconseguir una lliga i dues Copes d'Europa desplegant un futbol de molta qualitat. Això el va portar a dirigir durant 5 anys la selecció nacional amb qui va assolir el subcampionat en la Copa del Món de 1994. Després de tornar a exercir com a entrenador al AC Milan, l'Atlètic de Madrid i el Parma, va passar a exercir funcions de director tècnic al club parmesà i al Reial Madrid.

## Palmarès
### AC Milan

* 2 Copa d'Europa: 1989 i 1990
* 2 Copa Intercontinental: 1989 i 1990
* 2 Supercopa d'Europa: 1989 i 1990
* 1 Scudetto: 1988
* 1 Supercopa Italiana: 1988
# Ann Fortune FitzRoy

Ann Fortune FitzRoy (duquessa de Grafton, GCVO JP, Sussex, Regne Unit, 24 de febrer de 1920 – Londres, Regne Unit, 3 de desembre de 2021) va ser una cortesana britànica que va servir com a mestressa de les túniques de la reina Elisabet II des de 1967 fins a la seva mort el 2021. Va ser l'esposa de Hugh FitzRoy, 11è duc de Grafton i àvia d'Henry FitzRoy, 12è duc de Grafton.

## Referències

* ↑ «De cuidar sus joyas y su ropa a ser su mayor confidente: quién era Ann Fortune FitzRoy, la dama de compañía que ha perdido la reina Isabel» (en castellà), 10-12-2021. [Consulta: 21 maig 2022].
* ↑ «Her Majesty's A-Team». [Consulta: 21 maig 2022].